Δημήτριος Αργυρόπουλος (αεροπόρος)

[εναλλ.=Επιστολή του Ναυάρχου Κουντουριώτη στον πρωθυπουργό Ελευθέριο Βενιζέλο, τον Ιούνιο του 1917,|μικρογραφία|484x484εσ|''Επιστολή του Ναυάρχου Κουντουριώτη στον πρωθυπουργό Ελευθέριο Βενιζέλο, τον Ιούνιο του 1917, για την κατάρριψη του Δημήτρη Αργυρόπουλου και του [Παντελής Ψύχας|Παντελή Ψύχα*]]
Ο *'Δημήτριος Αργυρόπουλος*' ([[1894]]-[[1917]]) υπήρξε αξιωματικός του [[Ελληνικό Πολεμικό Ναυτικό|Πολεμικού Ναυτικού]] και από τους πρωτοπόρους της [[Ελληνική Πολεμική Αεροπορία|ελληνικής αεροπορίας]]. Υπήρξε η πρώτη απώλεια της [[Ελληνική Ναυτική Αεροπορική Υπηρεσία|Ναυτικής Αεροπορίας]] της Ελλάδας από πολεμική ενέργεια.

Το Σεπτέμβριο του 1915, κατατάχθηκε στη Ναυτική Αεροπορία στη σχολή του Ναυτικού Αεροπορικού Σώματος (ΝΑΣ) στο Παλαιό Φάληρο στην 3η σειρά (όπως και ο [[Παντελής Ψύχας]]). Κατά το τέλος του 1916 βρίσκεται στην αεροπορική σχολή του [[Μούδρος|Μούδρου]] στη [[Λήμνος|Λήμνο]] για να ολοκληρώσει την εκπαίδευσή του ως χειριστής αεροσκάφους και με το πέρας της ονομάστηκε έφεδρος Σημαιοφόρος αεροπόρος. Συμμετείχε στις επιχειρήσεις του Μακεδονικού Μετώπου του [[Α' Παγκόσμιος Πόλεμος|Α' Παγκοσμίου Πολέμου]] πετώντας από το αεροδρόμιο Καζαβήτι στη [[Θάσος|Θάσο]]. Στο τέλος του 1916 με αρχές του 1917 η Ναυτική Αεροπορία εκτέλεσε πλήθος επιθετικών και αναγνωριστικών αποστολών στην Ξάνθη και στις περιοχές της Καβάλας, Χρυσούπολης και Αμυγδαλεώνα. Μεταξύ των αποστολών αυτών βομβάρδισε το γερμανικό αεροδρόμιο στο Πόρτο Λάγος, την Ελευθερούπολη και τη Δράμα.

Το 1917 κατά τις επιχειρήσεις της Ναυτικής Αεροπορίας στο Μακεδονικό μέτωπο, εκτέλεσε την επιχείρηση καταστροφής της γέφυρας του Γενήκιοϊ μαζί με τον Ν. Μελετόπουλο. Αξιοσημείωτο είναι πως ο [[Αριστείδης Μωραϊτίνης (αεροπόρος)|Αριστείδης Μωραϊτίνης]] ανέθεσε την αποστολή αυτή στον Αργυρόπουλο, χωρίς να έχει ολοκληρώσει την πτητική εκπαίδευσή του. Λόγω της επικινδυνότητας της υπόψη αποστολής, ο Μελετόπουλος, που ήταν ο εκπαιδευτής του, ανέβηκε στο αεροσκάφος μαζί με τον Αργυρόπουλο, αν και το αεροπλάνο αυτό δεν ήταν διπλού χειρισμού. Η πρακτική αυτή του [[Αριστείδης Μωραϊτίνης (αεροπόρος)|Μωραϊτίνη]], να αναθέτει δηλαδή επιχειρησιακές αποστολές σε εκπαιδευόμενους, δεν ήταν σπάνια, καθόσον πολλές φορές ενσωμάτωνε στην εκπαίδευση των νέων αεροπόρων πολεμικές αποστολές, λόγω της έλλειψης ιπτάμενου προσωπικού αλλά και γιατί θεωρούσε τη «βιωματική» αυτή εκπαίδευση αποτελεσματική. Ο [[Αριστείδης Μωραϊτίνης (αεροπόρος)|Μωραϊτίνης]] με αυτόν τον τρόπο, πέραν της ταχύρυθμης εκπαίδευσης, κατόρθωσε στην πορεία να υπερνικήσει ένα ακόμη εμπόδιο, τη δυσπιστία της αγγλικής διοίκησης στις ικανότητες και την αφοσίωση των Ελλήνων αεροπόρων.

Τον Ιούνιο του 1917 τα αεροσκάφη του ΝΑΣ εκτέλεσαν βομβαρδισμούς με εμπρηστικές βόμβες στις σιτοπαραγωγικές περιοχές της Ξάνθης και της Δράμας, που βρίσκονταν υπό κατοχή, προκαλώντας αισθητή έλλειψη άρτου στον εχθρό. Στις 5 Ιουνίου 1917, ενώ πετούσε ως χειριστής σε αεροσκάφος [https://bluewhitewings.com/henry-farman-hf-27/ Farman F.27] (με αριθμό Ν3010) με τον Σημαιοφόρο [[Παντελής Ψύχας|Παντελή Ψύχα]] ως παρατηρητή, ο Αργυρόπουλος καταρρίφθηκε ύστερα από αερομαχία με γερμανικό αεροσκάφος βόρεια της Θάσου και σκοτώθηκε κατά την πρόσκρουση του αεροσκάφους του στη θάλασσα. Στην αποστολή αυτή ο [[Παντελής Ψύχας]] έριξε με επιτυχία τέσσερεις εμπρηστικές βόμβες από ύψος 3.000 ποδιών. Πριν όμως οι δύο Έλληνες αεροπόροι ολοκληρώσουν την αποστολή τους αντιλήφθηκαν γερμανικό αεροπλάνο που ερχόταν εναντίον τους από την κατεύθυνση της Καβάλας. Το γερμανικό καταδιωκτικό τύπου [[:en:Albatros_D.III|Albatross D.III]], με πιλότο τον Γερμανό άσο [[:en:Rudolf_von_Eschwege|Rudolf von Eschwege]] άνοιξε πυρ, τραυματίζοντας τον [[Παντελής Ψύχας|Ψύχα]] στην κνήμη και στο αυτί και αχρηστεύοντας το μοναδικό πολυβόλο του ελληνικού αεροσκάφους [https://bluewhitewings.com/henry-farman-hf-27/ Farman].

Στη δεύτερη επίθεση του [[:en:Rudolf_von_Eschwege|Eschwege]] ο Αργυρόπουλος δέχτηκε σφαίρες στην πλάτη και ο [[Παντελής Ψύχας|Ψύχας]] άλλα δύο ελαφρά τραύματα. Το αεροπλάνο τους συνετρίβη στη θάλασσα και ο [[Παντελής Ψύχας|Ψύχας]] κολυμπώντας ανάμεσα στα συντρίμμια ανέβασε τον Αργυρόπουλο σε ένα κομμάτι του φτερού που επέπλεε. Όταν βεβαιώθηκε πως ο Αργυρόπουλος ήταν νεκρός, ο [[Παντελής Ψύχας|Ψύχας]] ξεκίνησε να κολυμπά προς τη Θάσο. Προς βοήθεια των δύο Ελλήνων αποπειράθηκε να προσθαλασσωθεί κοντά τους ένα βρετανικό [[:en:Sopwith_Tabloid|Sopwith Schneider]], όμως λόγω της θαλασσοταραχής και του ανέμου έπαθε ζημιά ανατράπηκε και βυθίστηκε. Ο πιλότος του [[:en:Sopwith_Tabloid|Schneider]] Ανθυποπλοίαρχος Brandon διέφυγε από το βυθυιζόμενο αεροπλάνο και μετά από επτά περίπου λεπτά διασώθηκε από περιπολούσα βανζινάκατο, η οποία περισυνέλεξε και το σώμα του άτυχου Αργυρόπουλου. Τότε δοκιμάστηκε στον Αργυρόπουλο τεχνητή αναπνοή χωρίς όμως αποτέλεσμα.

Στο μεταξύ  [[Παντελής Ψύχας|Ψύχας]], δεν εντοπίσθηκε από άλλα φίλια αεροπλάνα ή πλοία και κολύμπησε για 4 ½ ώρες, διανύοντας απόσταση 2,5 μίλια μέχρι τη Θάσο, κοντά στις ακτές της οποίας διασώθηκε τελικά από ένα ελληνικό ιστιοφόρο.

Το σώμα του Αργυρόπουλου μεταφέρθηκε και αυτό στη Θάσο και η κηδεία του έγινε την επόμενη μέρα, παρουσία του ελληνικού πληθυσμού του νησιού και των Ελλήνων και Άγγλων Αεροπόρων. Στην από 11-6-1917 (29-5-1917 με το παλαιό ημερολόγιο) έκθεσή του για το συμβάν ο [[:en:Francis_Rowland_Scarlett|Πλοίαρχος F.R. Scarlett]], διοικητής του συμμαχικού Στόλου Ανατολικής Μεσογείου, αναφέρει για τον Αργυρόπουλο πως ήταν ένας ικανός και γενναίος αεροπόρος, αγαπητός στους Έλληνες και στους Άγγλους συναδέλφους του και συντέλεσε στην εδραίωση των φιλικών συναισθημάτων μεταξύ των Ελληνικών και Βρετανικών Μονάδων της Θάσου.

== Παραπομπές ==
<references />

==Βιβλιογραφία==
* [http://www.pasoipa.org.gr/lefkoma/pilot_details/?id=37 Αργυρόπουλος Δημήτριος του Ιωάννου], Πανελλήνιος Σύλλογος Οικογενειών Πεσόντων Αεροπόρων
* Βογιατζής Δημήτριος: [https://web.archive.org/web/20120318075309/http://www.haf.gr/el/articles/pdf/ae_76.pdf «Αεροσκάφη Farman: Τα Πρώτα Ελληνικά Πολεμικά Αεροσκάφη», *Αεροπορική Επιθεώρηση''], τεύχος 76, Αύγουστος 2005. Υπηρεσία Αεροπορικών Εκδόσεων. ISSN 1105-5960, σελ. 33-42.
* 
* 
* Ιστορία της Ελληνικής Πολεμικής Αεροπορίας Τόμος Α΄, 1980
* «Ιστορικό Λεύκωμα Πολεμικής Αεροπορίας Πέτρου Κασσάρα ε.α. Ταξιάρχου Πολεμικής Αεροπορίας» , αυτοέκδοση, Αθήνα 2023 (διαθέσιμο σε προεπισκόπηση https://www.blurb.fr/b/11796889)
* «Από τα πελάγη… στους αιθέρες. Το χρονικό της Ναυτικής Αεροπορίας  1913 - 1941 - From the seas… to the skies. The Naval Air Force Chronicle 1913 – 1941» Ιωάννη Παλούμπη, Αντιναυάρχου Π.Ν. ε.α.,έκδοση του Ναυτικού Μουσείου Ελλάδας, 2009
* Υπηρεσιακή έκδοση Αεροπορική Επιθεώρηση Τεύχος 115 Απρίλιος 2019, https://www.haf.gr/news/publications/aeroporiki-epitheorisi/ae115/
* «Η Πορεία Προς την Ενιαία Πολεμική Αεροπορία - Παραγωγή Ιπτάμενου Προσωπικού 1912 – 1946», Μουσείο Ιστορίας Π.Α., 2010, https://www.haf.gr/history/historical-publications/
* Ιστολόγιο Αλέξανδρου Αργυρόπουλου, απογόνου του αεροπόρου Τάκη Αργυρόπουλου  https://neopenteliotis.blogspot.com/2020/10/blog-post.html
* Ιστότοπος Ελληνικής Πολεμικής Αεροπορίας πληροφορίες για τη Ναυτική Αεροπορία κατά τον Α΄ΠΠ https://www.haf.gr/history/haf-history/1914-1918/
* Ψηφιακό αρχείο περιοδικών και εφημερίδων Βουλής των Ελλήνων library.parliament.gr/Ψηφιακή-Βιβλιοθήκη/Εφημερίδες-και-Περιοδικά/ - φύλλο εφημερίδας «ΕΣΤΙΑ» της 27-07-1917, δημοσίευμα για τον «Fearless Aviator» Αριστείδη Μωραϊτίνη, την αποστολή βομβαρδισμού των Ελλήνων αεροπόρων στο Τσανάκ Καλέ,το θάνατο του Αργυρόπουλου και σην ηρωική πράξη του Ψύχα. https://library.parliament.gr/
* Ιστότοπος για την ελληνική Πολεμική Αεροπόρία, Δημήτρης (Τάκης) Αργυρόπουλος και Παντελής Ψύχας η αερομαχία με τον Γερμανό άσο του Α΄ Π.Π. Rudolf von Eschwege https://www.historicwings.gr/
* Ντοκιμαντέρ για τη δράση των Ελλήνων αεροπόρων στον Α΄ΠΠ «The Knights of the Aegean Sea - Documentary | English Subtitles» https://www.youtube.com/watch?v=ftzzFgxSPow

Κατηγορία:Έλληνες αξιωματικοί του Πολεμικού Ναυτικού
Κατηγορία:Πρωτοπόροι της αεροπορίας
Κατηγορία:Έλληνες πιλότοι
Κατηγορία:Α΄ Παγκόσμιος Πόλεμος
Κατηγορία:Ελληνική Πολεμική Αεροπορία
Κατηγορία:Ελληνικό Πολεμικό Ναυτικό
Κατηγορία:Ναυτικό Αεροπορικό Σώμα